《梦循涧观泉以陟翠微一首》
明代·黄省曾

玄珠岂弗贵，旷度坦寥廓。万有皆浮云，寸心自恬漠。

扶摇者何皆，不易抢榆乐。玉溜垂泠泠，梦寐亦云壑。

饮之庞公鹿，集矣王乔鹤。精神以清莹，洒然释萦缚。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。